Уладзімір Андрэйчанка адзначыў, што падрыхтоўка праекта рэспубліканскага бюджэту на 2016 год праходзіла вельмі няпроста. І распрацоўшчыкі, і дэпутаты дакладна разумелі, што задача ўздыму нацыянальнай эканомікі ва ўмовах сусветнага спаду патрабуе даволі жорсткіх абмежавальных мер. Разам з тым менавіта сёння як ніколі важна забяспечыць сацыяльныя гарантыі. У гэтым залог грамадскай стабільнасці, а значыць і ўстойлівага развіцця краіны. Бо стратэгічны рэсурс Беларусі - гэта чалавечы патэнцыял- дадаў спікер. Ён падкрэсліў, што менавіта з такога пункту гледжання дэпутаты падыходзілі да разгляду праекта бюджэту і звязаных з ім дакументаў. 